EkBass/fiwiki-20250220-pages-articles huggingface dataset:
Henkivartija

Henkivartijalla tarkoitetaan Suomessa vartioimisliikkeen vartijaa, poliisia tai muuta viranomaista, joka toimii henkilösuojaustehtävässä. Vartijan suorittama henkilösuojaustehtävä on yksi yksityisistä turvallisuuspalveluista annetussa laissa vartioimisliikkeille kuuluvista työtehtävistä eli jos tehtävää suorittaessa suorittaja saa korvausta työstään, kuuluu tehtävä vartioimisliikkeelle. Henkilösuojaustehtävä voi koskea tiettyä henkilöä tai pientä ryhmää, ja siitä on tehtävä toimeksiantosopimus. Suomessa henkilönsuojausta suorittavalla vartijalla ei ole erityisiä oikeuksia, mutta hän voi käyttää esimerkiksi kaikille kuuluvaa hätävarjeluoikeutta itsensä tai toisen suojaamiseksi. Elokuvissa henkivartijan tehtävistä annetaan hyvin vauhdikas kuva. Autoilla ajetaan lujaa, aseet ovat aina mukana ja suojausta suoritetaan isolla joukolla näyttävästi. Suomen olosuhteissa aseita harvemmin pidetään mukana. Yhdysvalloissa presidentin henkeä vartioi salainen palvelu (Secret Service), jonka toimista huolimatta muutamia presidenttejä on murhattu. Toimintaan kuuluu myös presidentin vierailupaikkojen tarkistaminen etukäteen muun muassa pommien etsimiseksi. Myös sotilaallisia henkivartijoita on, joskin henkivartiokaartien rooli on muuttunut seremonialliseksi. Tunnettuja henkivartiokaarteja ovat muun muassa natsi-Saksan SS Leibstandarte Adolf Hitler, Sveitsiläiskaarti ja Venäjän keisarillinen kaarti (1721–1917), jonka riveissä aloitti sotilasuransa myös Suomen marsalkka C. G. E. Mannerheim. Yleisesti ottaen tärkeimmiksi henkivartijan ominaisuuksiksi muodostuukin suunnitelmallisuus, havaintojen tekeminen, reagointikyky, paikallistuntemus ja monipuolisuus (ajoneuvojen hallinta, ensiapu, kielitaito). Alalla toimii myös paljon henkivartijakoulutusta antavia yrityksiä, mutta tällaisilla koulutuksilla harvoin on vaikutusta työllistymiseen. Henkivartijamarkkinat Suomessa ovat pienet, ja ammatissa kokopäiväisesti toimivia henkivartijoita lienee yksityisellä sektorilla alle kymmenen henkeä. Luokka:Turvallisuusalan ammatit
Gro Harlem Brundtland

Gro Harlem Brundtland (s. 20. huhtikuuta 1939 Bærum) on norjalainen työväenpuolueen poliitikko, joka toimi Norjan pääministerinä 1981, 1986–1989 ja 1990–1996. Hän on saanut lääketieteellisen koulutuksen ja valmistunut Harvardin yliopistosta vuonna 1965. Vuodet 1974–1979 hän toimi Norjan ympäristöministerinä. Hänestä tuli maan ensimmäinen naispääministeri helmikuussa 1981. Hänen ensimmäisessä hallituksessaan oli kahdeksan naisministeriä kahdeksastatoista. Brundtland nousi yllättäen pääministeriksi, kun Odvar Nordli vetäytyi syrjään vuoden 1981 alussa.Erling Bjöl. Otavan suuri maailmanhistoria 19. Otava 1987. ISBN 951-1-09631-1, s. 297 Brundtlandin ensimmäinen hallitus oli lyhytaikainen, mutta hän toimi pääministerinä myöhemmin vielä kaksi kertaa: 9. toukokuuta 1986 – 16. lokakuuta 1989 ja 3. marraskuuta 1990 – 25. lokakuuta 1996. Hän oli tarmokas ja voimakastahtoinen toimija. Hän esimerkiksi toimi päättäväisesti, kun hänen miehensä vuonna 1983 putosi purjeveneestä mereen voimakkaassa aallokossa. Usean tunnin kamppailun ansiosta hän pelasti sekä miehensä että veneen. Brundtland nousi kansainvälisesti merkittävään asemaan toimiessaan 1980-luvulla Yhdistyneiden kansakuntien ympäristön ja kehityksen maailmankomission eli Brundtlandin komission puheenjohtajana. Komissio pyrki julkituomaan kestävän kehityksen käsitettä ja julkaisi raporttinsa "Yhteinen tulevaisuutemme" huhtikuussa 1987. Toukokuussa 1998 Gro Harlem Brundtlandista tuli Maailman terveysjärjestön pääjohtaja. Hänen seuraajakseen tuli 21. heinäkuuta 2003 Lee Jong-wook. Maailman terveysjärjestön pääjohtajuuden jälkeen Brundtland toimi jonkin aikaa Harvardissa vierailevana opettajana. Tammikuussa 2006 Gro Harlem Brundtlandia ehdotettiin seuraavaksi YK:n pääsihteeriksi. Asuessaan Ranskassa vuoden 2007 loppupuolella Brundtland joutui kritiikin kohteeksi, koska hän oli käynyt leikkauksessa julkisessa sairaalassa Norjassa. Pysyvästi ulkomailla asuvalla norjalaisella ei ole oikeutta käyttää Norjan julkisia terveyspalveluja. Brundtland vastasi kritiikkiin maksamalla leikkauksensa ja muuttamalla takaisin Norjaan. Myös Brundtlandin toimintaa Pepsi-yhtiön konsulttina vuonna 2007 on arvosteltu terveysvalistajana toimineelle sopimattomaksi. Joukkomurhaaja Anders Behring Breivik oli suunnitellut surmaavansa 22. heinäkuuta 2011 tekemällään operaatiolla myös Brundtlandin. Breivik tuli kuitenkin Utøyan saarelle pari tuntia Brundtlandin poistumisen jälkeen. ==Perhe== Brundtlandin isä Gudmund Harlem toimi 1950- ja 1960-luvuilla Norjan sosiaaliministerinä sekä puolustusministerinä. Brundtlandin sisko Hanne Harlem oli Norjan oikeusministeri 2000–2001. Brundtland meni vuonna 1960 naimisiin valtiotieteilijä Arne Olav Brundtlandin kanssa, ja he saivat neljä lasta. Arne Brundtland kuoli vuonna 2024. == Lähteet == == Aiheesta muualla == * WHO:n esittely Brundtlandista Luokka:Norjan pääministerit Luokka:Norjalaisten puolueiden puheenjohtajat Luokka:Vuonna 1939 syntyneet Luokka:Elävät henkilöt Luokka:Seulonnan keskeiset artikkelit
H.323

H.323-signalointiprotokolla on ITU-T:n kattostandardi, joka määrittelee videoneuvotteluyhteyksien protokollan pakettikytkentäisessä verkossa käyttöön eli joko yrityksen sisällä lähiverkossa tai internetissä. H.323 on yleisstandardi lähes kaikille protokollille, jotka mahdollistavat audiovisuaalisen kommunikoinnin lähiverkoissa tai internetissä. H.323:n vaihtoehto on IETF:n SIP-protokolla. == H.323 -protokollat == * H.225.0 (RAS, Q.931:n siirto TCP:n päällä, RTP/RTCP) ** RAS (rekisteröityminen) ** Q.931 (ISDN-puhelunmuodostus) ** RTP (real-time transport protocol) ** RTCP (RTP control protocol) ** H.225.0 Annex G (verkkojen välinen liikenne) * H.235 (tietoturva ja todennus) * H.239 (monimediavirta - esimerkiksi toinen videokanava dataesitykselle) * H.245 (kanavanvaraus, koodekkineuvottelu, yhteyden hallinta) ** G.711, G.722, G.723.1, G.729, GSM, GSM-EFR puhekoodekit ** H.261, H.263, H.264 videokoodekit ** T.38 faksipalvelu IP-verkossa ** T.120 (Multipoint Communication Service Protocol, MCS) * H.450.1 lisäpalvelut (supplementary services): ** H.450.2 puhelunsiirto (call transfer) ** H.450.3 puhelun ennakkosiirto (call diversion) ** H.450.4 puhelun pito (call hold) ** H.450.5 puhelun pysäköinti (call park) ** H.450.6 koputus (call waiting) ** H.450.7 "viesti odottaa"-tieto (message waiting indication) ** H.450.8 liittymien tunnistus (name identification) ** H.450.9 puhelun odotus (call completion) ** H.450.10 ehdollinen kutsunsiirto (call offer) ** H.450.11 rinnankytkentä (call intrusion) ** H.450.12 ANF-CMN lisäpalvelu ECMA-250, ISO/IEC 15771:1998 == Toteutuksia == H.323-videoneuvottelulaitteita valmistavat mm. Aethra, Polycom, RADVision, Sony, Tandberg ja VCON. Tunnetuin ohjelmatoteutus lienee Microsoftin NetMeeting, joka ei tosin toimi aivan standardin mukaisesti ja sen kehitys on lopetettu. Myynnissä olevia kaupallisia H.323-ohjelmistoja PC:lle on useita. Avoimen lähdekoodin puolella on kehitteillä useampiakin H.323-standardia tukevia ohjelmistoja, joista pisimmällä on Macin XMeeting. Myös Linux- ja PC-maailmassa toimivat Ekiga ja OpenPhone seuraavat perässä. == Aiheesta muualla == * H.323 Protocol Overview Luokka:Tietoliikenneprotokollat Luokka:ITU Luokka:Videopuhelu
Puujumala

Puujumala tarkoittaa seuraavia asioita: * puujumala, tietynlaisen tietäjän nimitys, toisinaan myös tällaisen tietäjän sukunimi, samoin kuin maajumala * puujumala, puinen jumalankuva * puujumala, puussa asuva henkiolento, metsän jumala tai yksittäisen puun haltia * Puujumalat, suomalainen yhtye.
Everything2

Everything2.com on Slashdotin viiteaineistoksi alun perin tarkoitettu avoin tietosanakirja. Järjestelmä on toteutettu Perl-ohjelmointikielellä ja MySQL- tietokannalla. Sitä ylläpitää yhdysvaltalainen Everything Development Company, joka käyttää sivua testialustana Perlillä kirjoitetulle avoimen lähdekoodin sanakirjaohjelmalleen. Järjestelmä on täysin englanninkielinen. Artikkeleita voi olla useampia otsikkoa kohden ja niiden tekijänoikeudet jäävät kokonaan kirjoittajille. Tekijänoikeuksia ei ole pakko lisensoida GNU-lisenssillä. Artikkeleita ei saa muokata muu kuin kirjoittaja itse. Everything2 () on ottanut tavoitteekseen kaiken tiedon kattamisen. Se ei pyri tietosanakirjamuotoon, jolloin neutraalia katsantokantaa ei ole pakko noudattaa. Henkilökohtaisen näkökulman lisäämistä itse asiassa kannustetaan. Tavoitteena ovat artikkeliotsikot, joiden alla on edustettuna monta erilaista näkökantaa. Järjestelmässä on myös chat-keskustelu, samalle pohjalle tehty lyhytviestiliittymä ja sille postituslistoja. Yli 25 artikkelia kirjoittaneille annetaan päivittäin ääniä, joilla voi tukea joko artikkelin poistoa tai säilyttämistä. Vielä enemmän kirjoittaneille käyttäjille annetaan mahdollisuus nostaa artikkeli etusivulle. ==Aiheesta muualla== * Everything2.com Luokka:Elektroniset tietoteokset Luokka:Yhdysvaltalaiset tietosanakirjat
Dis Manibus

Dis Manibus on roomalaisissa hautapiirtokirjoituksissa käytetty latinankielinen vakioformula eli kaava. Usein se esiintyy lyhenteenä, yleensä D. M., joskus myös D. M. S., jälkimmäisessä formulaan on lisätty vielä sacrum. Hautapiirtokirjoitus aloitetaan usein tällä formulalla, joka voidaan kääntää suomeksi 'manalan jumalille' (Dis Manibus) pyhitetty (sacrum). Kristillisenä aikana lyhenteenä esiintyvää formulaa on tulkittu kristillisen opin mukaisesti. Tällöin formula on avattu muotoon Deo magno eli suurelle (magno) Jumalalle (Deo). On kuitenkin epävarmaa voidaanko formulaa todella tulkita näin. == Katso myös == *Maanit Luokka:Latinankieliset fraasit Luokka:Piirtokirjoitukset Luokka:Rooman valtakunta
Aarresaari

Aarresaari () on romaani, jonka on kirjoittanut skotlantilainen Robert Louis Stevenson. Aarresaari ilmestyi alun perin jatkokertomuksena Young Folks -lehdessä (1881–1882). Kirjana se julkaistiin ensi kerran vuonna 1883. Se on suomennettu myös nimellä Merirosvon testamentti. Stevenson kirjoitti kertomukseen muutamia hahmoja ja esineitä, joista tuli myöhempien seikkailu- ja merirosvotarinoiden stereotyyppisiä elementtejä, kuten yksijalkainen merimies, jolla on papukaija olkapäällä, sekä kartta, johon aarteen sijainti on merkitty vinoristillä (X). == Suomennokset == Ensimmäinen suomennos teoksesta on ilmestynyt vuonna 1909 O. E. Lampénin suomentamana. Sen jälkeen teos on suomennettu useita kertoja, ja siitä on tehty lukuisa määrä mukaelmia. Lasten maailmassa 1950-luvulla ja Pellervo-lehdessä ilmestyi 1960-luvulla suomeksi Ami Hauhion piirtämä Aarresaari-sarjakuva jatkokertomuksena. Hellas julkaisi 1960-luvun alussa 60-osaisen keräilykuvasarjan Aarresaari - Skattkammarön. Kuvat olivat kooltaan noin 7 x 4 cm kokoisia, ja ne julkaistiin purukumikuorissa. Sarjan kuvat olivat Ami Hauhion piirtämiä. Kunkin kuvan kääntöpuolella oli lyhyt selostus kuvan aiheesta suomeksi ja ruotsiksi. Juoni oli hyvin rankamainen ja sarjakuvatyyppinen. Purukumikuorien hinta oli tuolloisessa rahassa 5 penniä kappale. Aihe oli ensimmäisiä lajissaan ja tuli hyvin suosituksi. == Elokuvasovitukset == Teos on filmatisoitu lukuisia kertoja, ensi kerran jo vuonna 1912. Disney on tehnyt Aarresaaresta kaksi elokuvaa. Ensimmäisen ohjasi Byron Haskin vuonna 1950. Bobby Driscoll esitti tuolloin Jim Hawkinsia, Robert Newton John Silveriä. Toinen Disney-elokuva on animaatioelokuva Aarreplaneetta (Treasure Planet) vuodelta 2002, jossa tarina on muutettu avaruusseikkailuksi. == Suomennokset == * * * * * (lyhennetty laitos) ===Mukaelmia=== * Aarresaari : Jane Carruthin kertomana; suomennos: Ulla Toivonen, Artko, 1976 - (Artkon kuvitetut klassikot) ISBN 951-95349-3-8. * Aarresaari, suom. Soma Hallakorpi. Lehtimiehet, 1976 - (Maailman parhaita nuorisokirjoja sarjakuvina 2) ISBN 951-9493-15-8. * Aarresaari, mukaillut Béatrice Guthart; suom. Nora Rutanen. Östersundom : Kirjalito, 1977 - (Sarja "Club 10/15" nro 3.) ISBN 951-28-0029-2. * Aarresaari, Robert Louis Stevensonin teoksen mukaan Meri Starck. Mestarikustannus, 1982 ISBN 951-9189-50-5. * Aarresaari, suom. Leena Niukkanen. Östersundom: Kirjalito, 1985 ISBN 951-28-1337-8. * Aarresaari, engl. lyhennetty teos: Joyce Faraday; suom. käännös: Sami Jylhä. Loughborough. Ladybird Books, 1989 - (Ladybird lasten klassikot) - (Kiva setti 110) ISBN 0-7214-1152-5. * Aarresaari, Robert Louis Stevensonin kirjan mukaan uudelleen kertonut Angela Wilkes, suomentanut Leena Heinonen. Helsinki: Kolibri, 2005 - (Lukupala) ISBN 952-16-0667-3. == Lähteet == == Aiheesta muualla == * Aarresaari Gutenberg-projektissa * Aarresaari Gutenberg-projektissa, suomentanut O. E. Lampén * Treasure Island HTML-muodossa * Aarresaari ilmaisena äänikirjana LibriVoxissa * IMDB: Treasure Island Luokka:Skotlantilaiset romaanit Luokka:Vuoden 1883 kirjat Luokka:Merirosvoromaanit Luokka:Seulonnan keskeiset artikkelit
Big Bang

Big Bang voi tarkoittaa ainakin seuraavia: * alkuräjähdys (engl. Big Bang), vallitseva teoria maailmankaikkeuden synnystä * Big Bang, eteläkorealainen yhtye * Big Bang, Waltari-yhtyeen albumi vuodelta 1995 * The Big Bang, Busta Rhymesin albumi vuodelta 2006 * The Diamond Job (The Big Bang), elokuva vuodelta 2011 * Big Bang, suomalainen nuortensarja vuodelta 1998 * Big Bang!, imitaattori Jarkko Tammisen viihdeohjelma vuodelta 2015 * Big Bang: Maailmankaikkeuden synty, alkuräjähdyksestä kertova Simon Singhin tietokirja vuodelta 2005.
Vartijakortti

Vartijakortti on poliisin myöntämä todistus vartijaksi hyväksymisestä ja hyväksynnän voimassaolosta. ==Yleistä vartijakortista== Vartijan on pidettävä vartijakortti vartioimistehtävissä aina mukana ja esitettävä se pyydettäessä. Korttia ei tarvitse esittää, ellei pyytävä henkilö ole viranomainen tai toimenpiteen kohde. Koska suuri osa vartijan työtehtävistä kuitenkin käytännössä suoritetaan jokamiehenoikeuksin, ei kortin näyttämättä jättäminen välttämättä estä vartijaa suorittamasta työtehtäväänsä siviiliasuisenakaan, esimerkiksi näpistäjän kiinniotossa. ==Kortin ulkonäkö== Vartijakortissa on etupuolella teksti "Vartijakortti Väktarkort", lupanumero, vartijan nimi, kuva ja syntymäaika, luvan myöntäneen viranomaisen nimi sekä hyväksynnän voimassaolopäivämäärät. Kortin taustaosassa on myös tunnistekuvio, jossa on kirjaimet "TU" (turvasuojaaja). Uudemmassa korttipohjassa tätä kirjainyhdistelmää ei enää ole. Kortin kääntöpuolella on tiedot vartijan suorittamista voimankäyttökoulutuksista, niiden ehdoista ja rajoituksista sekä mahdollista työkäyttöön hyväksytyistä koirista. Mahdolliset voimankäyttökoulutukset ovat: * Yleinen osa – oikeuttaa kantamaan käsirautoja ja patukkaa. * Kaasusumutinkoulutus – oikeuttaa kantamaan kaasusumutinta. * Teleskooppipatukkakoulutus – oikeuttaa kantamaan teleskooppipatukkaa. * Ampuma-asekoulutus – oikeuttaa kantamaan ampuma-asetta (erikseen rajatuissa tehtävissä). Vartijakortti on nykyisin luottokortin kokoinen, sinertävänpunainen ja Setecin valmistama. Aiemmin käytössä olleita A6-kokoisia kortteja ei enää ole käytössä, koska niiden voimassaolo päättyi viiden vuoden kuluttua uuden lain voimaan astumisesta eli lokakuussa 2007. Pahvikorttiin ei voitu merkitä voimankäyttökoulutustietoja, eikä vartija tällöin saanut oikeutta kantaa tehtävissään voimankäyttövälineitä, vaikka olisikin suorittanut asianmukaisen koulutuksen. Kuva:Vartijakortti malli.JPG|Kuva suomalaisesta vartijakortista etupuolelta ==Aiheesta muualla== * Poliisi: Vartijakortti Luokka:Turvallisuus
326 eaa.

== Tapahtumia == * Aleksanteri Suuren sotaretki Intiaan * toukokuussa Aleksanteri Suuri kukisti Hydaspesjoen taistelussa intialaisen kuningas Poroksen * Aleksanteri Suuri perusti kaksi kaupunkia, Nikaian ja Bukefalan, Hydaspesjoen taistelun ja kuolleen hevosensa Bukefaloksen muistoksi. * heinäkuussa Aleksanteri Suuren sotilaat kapinoivat Hyfasisjoen rannalla, koska eivät halua jatkaa pidemmälle itään. * Sangalan piiritys == Syntyneitä == * Metzin epitomin mukaan Roksane synnytti Aleksanteri Suurelle pojan, joka kuitenkin menehtyi pian. * Parnavaz I, Iberian kuningas == Lähteet == == Aiheesta muualla == Luokka:300-luku eaa.
Lasten ristiretki

Lasten ristiretki oli ristiretkiin liittynyt 1200-luvun alkupuolen tapahtuma, jossa joukko lapsia kertomuksen mukaan oma-aloitteisesti pyrki Palestiinaan. Jotkut ovat kyseenalaistaneet koko tapahtuman historiallisuuden. Lasten ristiretki käytiin yleisen ristiretki-innostuksen laimettua Euroopassa. Siitä huolimatta vuonna 1212 Stephen de Cloyes, paimenpoika Luoteis-Ranskan Vendômesta, onnistui innostamaan suuria joukkoja lapsia ja nuoria ristiretkelle. ”Jumalan luokse, meren tuolta puolen me tahdomme etsiä pyhää ristiä”. Monet aikuisetkin ajattelivat tässä innostuksessa olevan jumalallista johdatusta mukana ja liittyivät joukkoon. Paavi Innocentius III korosti lasten saattavan jo veltostuneet aikuiset häpeään esimerkillään. Lasten hanke sai eri tahoilta runsaasti almuja ja siunauksen toivotuksia. Myös kirkonmiehiä oli mukana retkellä. Näin noin 30 000 lasta marssi Marseilleen, jossa kaksi laivuria lupasi kuljettaa heidät pyhään maahan. Lapset päätyivät kuitenkin Afrikkaan ja heidät myytiin suurin joukoin orjiksi. Näin tämä alun perinkin epärealistinen hanke päätyi tuhoon. Fredrik II hirtätti kyseiset orjakauppiaat 17 vuotta myöhemmin oman ristiretkensä yhteydessä. Myös Saksassa syntyi vastaavanlainen lasten retki-innostus, mutta nämä 20 000 pelastuivat Brindisin satamassa valistuneen kirkonmiehen ansiosta, joka sai lapset palaamaan koteihinsa. Innocentius III yritti sittemmin koota oikeaa ristiretkeä lasten antaman esimerkin avulla, mutta ehti itse kuolla 1216 ennen kuin mitään saatiin aikaiseksi. == Totta vai tarua? == Jotkut historioitsijat epäilevät koko kertomusta sepitteeksi. Heidän mukaansa mitään lasten ristiretkeä ei järjestetty. 1970-luvun alussa alettiin uskoa tarinan muodostuneen vuoden 1212 maattomien köyhien uskonnollisen liikehdinnän vuoksi. 1200-luvun alussa monet talonpojat Pohjois-Ranskassa ja Saksassa pakotettiin luopumaan tiloistaan ja muodostui vaeltavia köyhien joukkoja, joista käytettiin nimitystä pueri ’lapset’. Vuonna 1212 nuori ranskalainen puer Stephen ja saksalainen Nicholas väittivät saaneensa näkyjä Jeesuksesta. Ristiretkeläiset marssivat seuraten ristiä ja yhdistivät itsensä Jeesuksen raamatulliseen vaellukseen. Syksyllä 1212 köyhien joukko hajaantui ja katosi. Kolmekymmentä vuotta myöhemmin tapahtumasta kirjoittaneet kronikoitsijat ymmärsivät ilmaisun puer tarkoittavan lasta. Ilmaisulla saatettiin kuitenkin tarkoittaa myös köyhiä tai ylipäänsä nuorempia ihmisiä. Kertomus Hamelnin pillipiiparista pohjautuu mahdollisesti lasten ristiretkeä koskevaan perinteeseen. == Lähteet == * Zacour, Norman: ”The Children’s Crusade”, teoksessa The Later Crusades, 1189–1311, toim. R. L. Wolff & H. W. Hazard, Madison, Wisconsin 1969, s. 325–343. ( digitoituna). ===Viitteet=== == Aiheesta muualla == Luokka:Ristiretket Luokka:1210-luku
397

== Tapahtumia == * Uusi Testamentti kanonisoitiin Karthagon kirkolliskokouksessa. * Kristinuskon levittämien piktien keskuudessa alkoi. == Syntyneitä == * Petronius Maximus, Länsi-Rooman keisari (noin-vuosi) == Kuolleita == * Martinus Toursilainen, Rooman armeijan tribuunin poika == Hallitsijoita == === Eurooppa === * Irlanti-Niall Noigíallach, Irlannin ylikuningas (378 - 405) * Länsi-Rooma-Honorius, Länsi-Rooman keisari (395 - 423) * Visigootit-Alarik I, visigoottien kuningas (395 - 410) === Lähi-itä === * Itä-Rooma-Arcadius, Itä-Rooman keisari (395 - 408) * Sassanidit-Bahram IV, Persian shaahi (389-399) Luokka:300-luku
Bijektio

Bijektio on funktio, jossa jokaista funktion parametria vastaa yksi tulosarvo ja kääntäen jokainen maalijoukon alkio on täsmälleen yhden alkion kuva. Bijektio on siis yhtä aikaa sekä injektio että surjektio: *Injektio: mitkään kaksi lähtöjoukon alkiota eivät kuvaudu samalle maalijoukon alkiolle. *Surjektio: jokaiselle maalijoukon alkiolle kuvautuu jokin lähtöjoukon alkio. Bijektiossa jokainen maalijoukon alkio on täsmälleen yhden alkion kuva. Jokaista funktion parametria vastaa yksi tulosarvo ja kääntäen. ==Käänteisfunktio== Jos funktio f on bijektio :f: X \to Y, voidaan sille määrittää käänteisfunktio :f^{-1}: Y \to X jolloin käänteisen kuvauksen kaikki joukon Y alkiot saavat arvon maalijoukossa X. Myös käänteisfunktio on bijektio. ==Esimerkkejä== Funktio f: R -> R, f (x) = 2x + 1, on bijektio, koska jokaista reaalilukua y kohden voidaan ratkaista yhtälö y = 2x + 1 ja saadaan tasan yksi reaalinen vastaus x = (y − 1)/2. Funktio g: R -> R, g(x) = x2, ei ole bijektio. Tämä funktio ei ole injektio, koska funktio saa saman arvon kahdella eri muuttujan arvolla: esimerkiksi g(1) = 1 = g(−1). Toisaalta funktio ei ole surjektio, koska havaitaan esimerkiksi, ettei ole reaalilukua x, jolle x2 = −1\. Kumpi tahansa näistä seikoista riittää osoittamaan, että funktio g ei ole bijektio. Jos kuitenkin muutetaan funktion g lähtö- ja maalijoukko siten, että pätee g: [0, ∞) -> [0, ∞), funktio g on bijektio. ==Katso myös== *Surjektio *Injektio ==Lähteet== * Finan, Dr. Marcel B.: The Concept of a Mapping , Arkansas Tech University. === Viitteet === ==Kirjallisuutta== * Luokka:Joukko-oppi
Murray Rothbard

Murray Newton Rothbard (2. maaliskuuta 1926 – 7. tammikuuta 1995) oli yhdysvaltalainen taloustieteilijä ja yhteiskuntateoreetikko, joka kuului taloustieteen itävaltalaiseen koulukuntaan. Rothbard oli 1900-luvun keskeisimpiä libertarismin ja anarkokapitalismin uranuurtajia. 1950-luvun alussa Rothbard opiskeli kuuluisan itävaltalaisen taloustieteilijän Ludwig von Misesin alaisuudessa. Rothbard oli Ludwig von Mises -instituutin akateeminen johtaja ja Nevadan yliopiston taloustieteen professori. 1960-luvulla Rothbard kannatti libertaristien liittoutumista uusvasemmistolaisen sodanvastaisen liikkeen kanssa sillä perusteella, että konservatiivinen oikeisto oli osa vahvaa valtiota kannattavaa Yhdysvaltain valtaeliittiä. Rothbardin aatteellinen päävastustaja tuohon aikaan oli National Review -lehden perustaja Bill Buckley, jota pidetään Yhdysvaltain uuskonservatismin aatteellisena kummisetänä. 1970- ja 1980-luvuilla Rothbard toimi aktiivisesti Yhdysvaltain libertaristipuolueessa, mutta erosi siitä vuonna 1989. Tämän jälkeen Rothbard alkoi rakentaa yhteistyötä kylmän sodan päättymisen jälkeisen oikeiston kanssa, koska uskoi oikeiston ryhtyvän vastustamaan asevarustelua ja valtiovallan kasvattamista Neuvostoliiton hajottua. Rothbard kannatti Pat Buchananin presidentinvaalikampanjaa vuonna 1992, koska Buchanan oli ainoa uuskonservatiivien maailmanpoliisi-aatetta vastustava presidenttiehdokkaiksi pyrkivä republikaani. Ennen kuolemaansa 1990-luvun puolivälissä Rothbard oli kuitenkin pettynyt Buchananin niin sanottuun paleokonservatistiseen liikkeeseen, joka maailmanpoliisitoimien vastustamisen lisäksi oli myös vapaakaupan vastainen. Rothbardin teoksia ovat muun muassa Man, Economy, and State, Power and Market ja For a New Liberty: The Libertarian Manifesto. Hän kirjoitti myös Ayn Randin johtamia objektivisteja arvostelevan artikkelin ”Sociology of the Ayn Rand Cult”. == Suomennettu teos == * ==Lähteet== ==Aiheesta muualla== * For a New Liberty: The Libertarian Manifesto Mises Institute. * The Sociology of the Ayn Rand Cult Luokka:Anarkokapitalismi Luokka:Mises-instituutti Luokka:Yhdysvaltalaiset taloustieteilijät Luokka:Vuonna 1926 syntyneet Luokka:Vuonna 1995 kuolleet
Injektio

Matematiikassa injektio on kuvaus, jossa mitkään kaksi lähtöjoukon alkiota eivät kuvaudu samalle maalijoukon alkiolle. ==Määritelmä== Kuvaus f:\, X \to Y on injektio, jos kaikilla a, b \in X, a eq b on voimassa f(a) eq f(b).The Concept of a Mapping , Symbolisesti, ehto voidaan lausua: : \forall a,b \in X, \;\; a eq b \Rightarrow f(a) eq f(b) Loogisesti, kontraposition kautta sama voidaan lausua: : \forall a,b \in X, \;\; f(a)=f(b) \Rightarrow a=b ==Esimerkkejä== Funktio f: R -> R, f(x) = 2x + 1, on injektio. Kun taas funktio g: R -> R, g(x) = x2, ei ole injektio, koska g(1) = 1 = g(−1). Jos x rajoitetaan positiivisiin reaalilukuihin, myös g on injektio. Jos joukko A on joukon B osajoukko, on olemassa kuvaus f: A → B, jossa f(x) = x kaikilla x \in A. Tätä sanotaan kanoniseksi injektioksi. == Katso myös == *Bijektio *Surjektio == Lähteet == ==Kirjallisuutta== * * Luokka:Joukko-oppi
Talikko

Talikko (myös taikko, tarikko tai tadikko) on työkalu, jossa on varsi ja useasta piikistä muodostuva terä. Talikolla käsitellään sellaisia aineita, joiden käsittelyyn lapio ei työkaluna sovellu, esimerkiksi multaa, puunlehtiä, juurikkaita tai lantaa. Tavallisimpia talikon malleja ovat 5-piikkinen, ohuin piikein varustettu talikko vaikkapa eläinten lannan tai säilörehun käsittelyyn sekä 4-piikkinen, paksummin piikein varustettu puutarhatalikko mullan möyhennykseen. Näissä talikoissa on piikkien väli 5-6 cm. Selvästi toisenlainen on iso perunatalikko, jossa on pyöreäpäiset paksuhkot pitkät piikit 2-2,5 cm:n välein. Juurikastalikko muistuttaa perunatalikkoa. Heinähangon ja talikon rajamailla on kädensijalla, pitkällä varrella ja neljällä pitkällä, harvalla piikillä varustettu olkitalikko eli elotalikko. Talikon materiaalit ja muotoilu suunnitellaan käsiteltävän aineen ominaisuudet huomioon ottaen. Varsi on puuta tai teräsputkea ja kädensija terästä puuotteella tai kokonaan muovia. Talikon pituus on tyypillisesti 110-140 cm. ==Sanan alkuperä== Sana talikko on johdos vanhasta germaanisesta lainasanasta tade, joka merkitsee lantaa. D-äänteen vastine vaihtelee murteittain. Sanan kirjakielinen muoto on alkujaan peräisin hämäläismurteista. Sana tadikko on tarkoittanut kaksihaaraista lannanluontivälinetta Varsinais-Suomessa, Satakunnassa, Hämeessä, Etelä-Savossa sekä Karjalassa. Tehdasvalmisteisten kaksipiikkisten rautatadikkojen tullessa käyttöön siitä käytettiin yleisesti nimeä tadikko, ja viisipiikkistä kutsuttiin hangoksi. Eri puolilla maata käytettyjen nimitysten yhtenäistyessä ja materiaalin muuttuessa puusta raudaksi nimitykset muuttuivat siten, että kaksipiikkistä kutsutaan hangoksi ja viisipiikkisiä talikoiksi. ==Lähteet== ==Aiheesta muualla== * Luokka:Heinätyöt Luokka:Puutarhatyökalut Luokka:Maataloustyökalut
Äiti Jones

Äiti Jones (, oik. Mary Harris Jones; 1. toukokuuta 1830 Cork – 30. marraskuuta 1930) oli irlantilaissyntyinen merkittävä yhdysvaltalainen työväen- ja vapaaehtoistoiminnan organisoija. Hän työskenteli opettajana ja ompelijattarena, ja tutustui ammattiyhdistystoimintaan aviomiehensä, metallityöväenliiton aktiivijäsenen George Jonesin kautta. Menetettyään miehensä ja neljä lastaan keltakuume-epidemiassa ja omaisuutensa Chicagon palossa vuonna 1871 Mary Jones ryhtyi itse toimimaan aktiivisesti työväenliikkeessä ja lapsityötä vastaan. Hän koki saavansa työväenliikkeestä perheen menettämänsä tilalle, ja häntä alettiin kutsua ”Äiti Jonesiksi”. Mary Jones osallistui satojen lakkojen organisointiin 1870-luvun lopulta 1920-luvun alkupuolelle. Ammattiyhdistysliikkeessä hän taisteli inhimillisen palkkapolitiikan ja työolojen puolesta. Hän oli mukana myös perustamassa Yhdysvaltojen sosiaalidemokraattista puoluetta 1898 ja Maailman teollisuustyöntekijöiden keskusliittoa 1905. Naisasialiikettä Äiti Jones piti yläluokan rouvien höpsöttelynä ja pelkäsi puheiden sukupuolten tasa-arvosta vievän työväenluokan naisten huomion pois taloudellisesta eriarvoisuudesta. Jones sai lakoille ja työväenliikkeelle paljon näkyvyyttä koko Yhdysvalloissa ottamalla naiset ja lapset mukaan mielenosoituksiin. Vuonna 1902 Jones johdatti näyttävästi lakkolaisten vaimot harjoineen ja luutineen ajamaan rikkureita pois kaivosten ovilta. Vuonna 1903 hän vei joukon tekstiilitehtaissa työskenteleviä lapsia mielenosoitusmarssille presidentin maatilalle asti kiinnittääkseen huomiota lapsityöhön. Jones vietti satavuotispäiviään näyttävästi vuonna 1930 suurella vastaanotolla Silver Springsissä Marylandissa, missä hän nauhoitti myös puheen elokuvakameran edessä. Myöhemmät tutkijat ovat kuitenkin arvioineet, että Jones oli oikeasti syntynyt vuonna 1837, ei 1830 kuten hän itse väitti. Jones kuoli seitsemän kuukautta satavuotisjuhliensa jälkeen. Mary Jonesin mukaan on nimetty yhdysvaltalainen vaihtoehtolehti Mother Jones.Mother Jones: The Woman == Lähteet == == Aiheesta muualla == *Elizabeth Seibel South Middle School, Arlington Heights *Irish American Heritage Month: The Most Dangerous Woman in America Ancient Order of Hibernians Luokka:Yhdysvaltalaiset poliitikot Luokka:Yli satavuotiaiksi eläneet yhdysvaltalaiset Luokka:Amerikanirlantilaiset Luokka:Vuonna 1830 syntyneet Luokka:Vuonna 1930 kuolleet Luokka:Seulonnan keskeiset artikkelit
Lena

Lena (, ) on 4 294 kilometriä pitkä joki Itä-Siperiassa Venäjällä. Se on yksi Venäjän, Euraasian suurimpia jokia ja lukeutuu luokittelutavasta riippuen maailman noin 20 suurimpaan jokeen. left|thumb|230px|Jokiproomuja Lena-joella. Joki saa alkunsa Baikalvuorilta noin 10 kilometriä Baikaljärven pohjoispuolelta ja laskee Pohjoisen jäämeren Laptevinmereen. Lenajoen suussa on suuri, 27 700 neliökilometrin laajuinen suistoalue. Joen keskivirtaama on suuaukon lähellä 17 000 m3/s, joka tarkoittaa 535 km3 mereen virtaavaa vettä vuodessa. Vuosittain joki kuljettaa mereen noin 12 miljoonaa tonnia sedimenttiä ja 41 miljoonaa tonnia veteen liuenneita ainesosia. Lena on jäässä yläjuoksullaan marraskuusta toukokuulle, alajuoksulla lokakuusta-kesäkuulle. Syksyllä tyypillistä on 10-20 päivää kestävä ajelehtivien jää- tai sohjolauttojen kausi. Joen kevättulva on paikkakunnasta riippuen voimakkaimmillaan touko- tai kesäkuussa. Jäiden sulaminen kestää parisen kuukautta. Suuria jääpatoja muodostuu usein ja näistä voi kehittyä vakaviakin tulvia. Veden lämpötila on korkeimmillaan heinäkuussa ja kohoaa yläjuoksulla noin 19 asteeseen, alajuoksulla 14 asteeseen. Lena on tärkeä vesitie, suurin osa joesta on liikennöitävissä, useita jokisatamia. Laivojen liikennöintikausi kestää 120-160 päivää. Puutavaran uittoa, kalastusta. Yläjuoksulla useita vesivoimaloita. Joen varrella on suojelualueita, mutta se on paikoin kohtalaisen saastunut. Lenalla on yli tuhat sivujokea. Sen yläjuoksulla on suuria kulta-, timantti- ja kivihiililöytöjä. Vuonna 1945 Lenan suistosta löydettiin paleoliittisia kalliomaalauksia. ==Lähteet== ==Aiheesta muualla== *Virtaaman mittauspisteitä tietoineen / R-Arctic Net Luokka:Venäjän joet Luokka:Sahan tasavallan joet * Luokka:Seulonnan keskeiset artikkelit
Poseidon

Poseidon () on kreikkalaisessa mytologiassa meren jumala. Roomalaisessa mytologiassa häntä vastaa Neptunus. Poseidon on titaanien Kronoksen ja Rhean poika. Hänen sisaruksiaan ovat Zeus, Haades, Hera ja Hestia. Zeus pelasti Poseidonin isänsä Kronosin kidasta. Kun Zeuksesta oli tullut taivaan jumala, Haades ja Poseidon arpoivat keskenään, kummasta tulisi meren ja kummasta vainajalan jumala. Poseidon sai meren valtakunnakseen ja muutti asumaan palatsiin Egeianmeressä. Poseidon ratsastaa joka päivä meren poikki merihevosten vetämillä vaunuillaan, kolmikärki kädessään, ja simpukoista ja merikasveista tehty kruunu päässään. Kolmikärjellään Poseidon aiheuttaa maanjäristyksiä. Poseidon on hevoskilpa-ajojen suojelija. Hänen kerrotaan luoneen hevosen iskemällä kolmikärjellään kiveä, ja hänet tunnettiinkin aikaisemmin nimellä Hippios, joka viittaa hevoseen. Hevosen olomuodossaan Poseidon pariutui Demeterin kanssa, joka synnytti hänelle varsoja. Poseidon oli Troijan sodassa kreikkalaisten liittolainen. Yhdessä myytissä Laomedon pyysi Poseidonia auttamaan Troijan muurien rakentamisessa, mutta jätti korvaamasta tämän avun. Kostoksi Poseidon lähetti merihirviön syömään Laomedonin tyttären, mutta Herakles ehti tappaa hirviön ensin. Kun Ateenan kaupungilla ei vielä ollut nimeä, Poseidon ja Athene kilpailivat siitä, kumman mukaan kaupunki nimettäisiin. Poseidon löi kolmikärkensä maahan, mistä syntyi lähde. Athene kuitenkin voitti kilpailun luomalla oliivipuun. Kerran suuri kala Keto uhrattiin Poseidonille. Joidenkin mukaan Aigeus on yksi Poseidonin olomuodoista. Thessaliassa Poseidon on myös jokien jumala. Poseidonin vaimo oli Amfitrite, mutta Poseidonilla oli lukuisia rakastajattaria ja jälkeläisiä. Esimerkiksi Agameden kanssa hän sai kolme poikaa. Poseidonin kunniaksi Kreikassa vietettiin Isthmian kisoja. ==Lähteet== == Aiheesta muualla == Luokka:Antiikin Kreikan jumalat Luokka:Seulonnan keskeiset artikkelit Luokka:Meren jumalat
Kanelipuut

Kanelipuut (Cinnamomum) on kasvisuku, johon kuuluu useita satoja lajeja Aasiasta ja Australiasta. Ne ovat ainavihantia puita tai pensaita. Monilla lajeilla on erityisen voimakas tuoksu, ja siksi niistä valmistetaan mausteita ja öljyjä.Cinnamomum Oils FAO == Lajit == Kanelipuista ovat taloudellisesti merkittävimpiä seuraavat lajit: * Cinnamomum aromaticum – kassiakaneli, kiinankaneli eli kassia * Cinnamomum burmannii * Cinnamomum camphora – kamferipuu * Cinnamomum loureiroi * Cinnamomum mollissimum * Cinnamomum sulphuratum * Cinnamomum petrophilum * Cinnamomum pubescens * Cinnamomum tamala * Cinnamomum verum, syn. C. zeylanicum – ceyloninkaneli, aitokaneli eli kanelipuu. == Lähteet == == Aiheesta muualla == * Finto: Kassu – Kasvien suomenkieliset nimet: Cinnamomum – kanelipuut * Suomen Lajitietokeskus: Kanelipuut – Cinnamomum * ITIS: Cinnamomum * United States Department of Agriculture (USDA): Cinnamomum * Flora of China: Cinnamomum
Paliskunta

thumb|250px|Vaadin ja vasa Kiimingin paliskunnan alueella Hillatien varressa Utajärvellä, elokuussa 2008. Paliskunta (; ; ; ) on poronhoitoalueen paikallisorganisaatio. Poronhoitolain mukaan paliskunnan muodostavat poronhoitoalueella asuvat poronomistajat, joiden poroja hoidetaan paliskunnan alueella. Laki toteaa myös, että paliskunnan tehtävänä on huolehtia siitä, että paliskunnan osakkaiden porot hoidetaan paliskunnan alueella ja että paliskunnan osakkaiden harjoittamaan poronhoitoon kuuluvat työt tulevat tehdyiksi. Vuonna 2006 paliskuntia oli 56. Näistä 40 oli Lapin ja 16 Oulun läänissä. Paliskunnat muodostavat Paliskuntain yhdistyksen. == Katso myös == * Poronhoito == Aiheesta muualla == * Paliskuntain yhdistys - Poronet * Poronhoitolaki Finlexissä Luokka:Poronhoito
Epämetalli

Epämetallit ovat alkuaineita, jotka eivät käyttäydy kuten metallit. Epämetallit muodostavat usein kovalenttisia sidoksia. Epämetallit ovat yleensä kaasuja tai kiinteitä aineita. Jotkut epämetallit (esimerkiksi jodi) ja puolimetallit (esimerkiksi pii) kuitenkin kiteytyvät metallinkiiltoiseen muotoon, joten epämetallin käsite on määriteltävä aineen kemian eikä ulkonäön mukaan. Varsinaisia epämetalleja ovat hiili, typpi, happi, fosfori, rikki ja seleeni, halogeenit (fluori, kloori, bromi, jodi ja astatiini) ja jalokaasut (helium, neon, krypton, argon, ksenon ja radon) joskus myös puolimetallit (boori, pii, germanium, arseeni, antimoni, telluuri ja polonium). Vety lasketaan usein epämetallien joukkoon, koska se on kaasu ja muodostaa usein kovalenttisidoksia normaaliolosuhteissa. Vedyn pelkistymisreaktiot ovat kuitenkin harvinaisia, ts. se yleensä luovuttaa eikä vastaanota elektroneja, kuten varsinaiset epämetallit, joten se ei ole kemiallisesti ottaen epämetalli. Hydridi-ionia, joka on elektronin vastaanottanut vety, esiintyy vain poikkeuksellisen elektropositiivisissa tapauksissa, kuten alkalihydrideissä (esimerkiksi litiumhydridi LiH), ja itse asiassa vety alkaa käyttäytyä kuin metalli korkeassa paineessa. Alkuaineina epämetallit ovat vakaita eivätkä reagoi aggressiivisesti. Ne eivät muodosta metallisidoksia, joten niillä ei ole metallikiiltoa sekä niiden lämmön- ja sähkönjohtokyky on huono. Hiili on kiinteä, jonkin verran sähköä johtava aine, jonka esiintyy standardiolosuhteissa grafiittina tai amorfisena eli aktiivihiilenä. Typpi, happi, vety ja halogeeneista fluori ja kloori ovat kaksiatomisia kaasuja. Fosfori, rikki ja seleeni muodostavat moniatomisia rakenteita, joten ne ovat kiinteitä, kiteytyviä aineita. Kiinteät epämetallit eivät liukene veteen, kaasumaiset vain vähän, eivätkä kummatkaan reagoi veden kanssa kuten halogeenit. Typpi palaa vasta erittäin kuumassa, mutta useat muut epämetallit syttyvät ja jauhemuodossa saattavat palaa jopa räjähtämällä. Syntyvät oksidit ovat kaasuja (hiili, rikki, typpi) tai kiinteitä aineita. Epämetallioksidien vesiliuokset ovat happamia ja ne syövyttävät metalleja. Typpihappo, fosforihappo ja rikkihappo ovat vahvoja happoja, seleenihappo on keskivahva ja hiilihappo taas on heikko happo. (Divetyoksidi eli vesi on neutraali ja voi toimia niin happona kuin emäksenäkin.) Epämetallien keskinäiset sidokset ovat usein kovalentteja, ts. elektronit jaetaan. Erityisesti hiili-hiili-sidos on tästä syystä erittäin kestävä, joten hiilen yhdisteistä eli orgaanisista aineista voi tulla erittäin monimutkaisia. Myös 2000-luvulla keinotekoisesti aikaansaadut halogeeni tennessiini ja jalokaasu oganesson ovat teoriassa epämetalleja, mutta niiden epästabiiliuden vuoksi asiaa on vaikea käytännössä osoittaa. Luokka:Jaksollinen järjestelmä Luokka:Seulonnan keskeiset artikkelit
Oire

Oire on havaittavissa oleva, usein häiritsevä tai kiusallinen merkki sairaudesta tai muusta epätavallisesta tilanteesta. Ihmisen kokemia oireita on erilaisia: on fyysisiä ja henkisiä oireita. Fyysinen oire on esimerkiksi sydämen rytmihäiriö ja henkinen oire esimerkiksi pelko. Myös muilla eliöillä on oireita. Kaikkiin sairauksiin ei välttämättä liity mitään koettuja oireita. *
Komentokieli

Komentokieli, myös komentosarjakieli tai skriptikieli on korkean tason ohjelmointikieli, joka tulkataan lennossa sen sijaan, että ohjelma käännettäisiin etukäteen. Komentokieltä voi käyttää yleiskäyttöisenä ohjelmointikielenä tai täsmäkielenä johonkin tiettyihin tehtäviin. Komentotulkin (kuten Bash) ohjelmoinnilla voidaan automatisoida toistuvia tehtäviä esimerkiksi yhdistämällä useita Unix-komentoja. Komentotulkin ohjelmointia ei suositella resurssi- tai laskenta-intensiivisille tehtäville, suuren mittakaavan sovelluksille tai mikäli tarvitsee monimutkaisia tietorakenteita tai liukulukuaritmetiikkaa. Bash sisältää tuen muun muassa muuttujille, taulukoille, ehtolauseille, toistorakenteille ja funktioille. Komentokieliä käytetään usein ohjelmoimaan toimintoja järjestelmään, joissa toiminallisuudet ovat jo valmiina käyttöliittymän kautta. Varsin verkkosivustoilla käytetään komentokieliä, joiden avulla selaimet elävöittävät verkkosivuja ja suorittavat toiminnallisuuksia osana asiakas-palvelin-mallia. Komentokieliä ovat muun muassa JavaScript, Lua, Perl, Python, PHP ja VBScript. Myös esimerkiksi DOS-käyttöjärjestelmässä ja sen seuraajissa on tuki komentojono- eli eräkäsittelytiedostoille (tarkenne BAT), jotka ovat eräänlaisia käyttöjärjestelmän toimintoihin tukeutuvia ohjelmia, joiden luomiseen riittää pelkkä tekstinmuokkausohjelma. Tätä varten käyttöjärjestelmään lisättiin myöhemmin mm. ehtorakenteiden ja näppäimistösyötteen tulkinnan tuki. Monissa ohjelmissa on omia täsmäkieliä, joita voidaan käyttää vain niiden ohjelmien sisällä. Tällaisia ovat esimerkiksi erilaiset makrokielet. Komentoriviltä käytetyt komentokielet voivat olla rajoittuneita. == Katso myös == * Ohjelmointikielen tulkki == Lähteet == == Aiheesta muualla == Luokka:Ohjelmointikielet
Uusi valtakunta

thumb|Tutankhamonin kuolinnaamio. Uudella valtakunnalla tarkoitetaan historioitsija Manethon (270 eaa.) laatimassa luokittelussa muinaisen Egyptin 18.-20\. dynastioiden hallitusaikaa vuosina 1550-1069 eaa. Faaraoiden Egyptin uusi valtakunta oli värikästä aikaa, jota luonnehtivat ulkomaankauppa, valloitusretket ja diplomatia ulkomaiden kanssa, papiston vallantavoittelu ja vastareaktiot niihin, sekä lopussa taantuminen heikkojen faaraoiden takia. == Uuden valtakunnan historia == Uuden valtakunnan katsotaan yleisesti alkaneen egyptiläisten karkotettua aasialaisperäiset hyksot Ala-Egyptistä ja faarao Ahmosen perustettua 18. dynastian (n. 1550 eaa.). Uusi valtakunta päättyi 20. dynastian faarao Ramses XI:n kuoltua (n. 1069 eaa.). Kuuluisimpia Uuden valtakunnan aikaisia faaraoita olivat muun muassa Ramses II, Akhenaten ja Tutankhamon. Uuden valtakunnan aika oli muinaisen Egyptin kukoistuksen aikaa. Nubia ja Siinain alue oli Egyptin hallinnassa ja ne maksoivat veroa faaraolle. Näiltä alueilta louhittiin myös paljon jalokiviä, metalleja sekä kultaa, jotka rikastuttivat temppeleiden aarrekammioita. Myös kaupankäynti ympärysvaltojen kanssa kasvoi huomattavasti. Amonin papisto alkoi uhmata faaraon valtaa, jota vastaan Akhenaten yritti taistella uskonnollisella ja poliittisella vallankumouksellaan. Akhenaten aloitti lyhyen niin sanotun Amarna-kauden, jolloin faarao määräsi kansan palvomaan ainoata Aten-jumalaa. Lopulta tämä suututti Amonin papit siinä määrin, että papisto nosti oman suosikkinsa kenraali Horemhebin valtaistuimelle. Horemhebin jälkeen valtaan nousi Ramses I, joka perusti Egyptin 19. dynastian. Tämän dynastian faaraoista huomattavin oli Ramses II. Vasta hän onnistui rajoittamaan papiston valtaa. 19. dynastia päätyi kuitenkin sisäisiin valtataisteluihin. Rakennustaito oli tässä vaiheessa Egyptin historiaa jo varsin pitkälle kehittynyttä, noudattaen kuitenkin edelleen vanhoja tyylisuuntauksia. Uuden valtakunnan aikana rakennettiin lukuisia temppeleitä ja pyhäkköjä ympäri maata. Myös vanhoja rakennuksia entisöitiin ja kunnostettiin. Kuninkaallisten hautojen rakentamisessa otettiin käyttöön uusi käytäntö. Faaraot haudattiin Kuninkaiden laaksoon kaivettuihin käytävämäisiin hautoihin, jotka täytettiin runsailla määrillä hautakalustoa. Kauden lopulla pohjoisesta saapuneet merikansat uhkasivat maata, mutta Egypti torjui heidän hyökkäyksensä. Faaraon valta alkoi kuitenkin luhistua 20. dynastian aikana muun muassa maakuntien keskisen valtataistelun takia. Tähän aikaan sijoittuu myös hyvin dokumentoitu tapahtuma, jossa eräs Ramses III:n vaimoista suunnittelee ja toteuttaa yhdessä poikansa kanssa Ramseksen murhan. Ramses III:n murhan jälkeen maata hallitsi useita heikkoja ja lyhytaikaisia faaraoita, joiden kausilla Egypti oli sekasorron vallassa. Näihin aikoihin sijoittuu myös historian ensimmäinen dokumentoitu lakko. 20. dynastian aikana ja jälkeen Egypti hajosi useisiin osiin, joita hallitsivat eri kuninkaat ja papistot. == Faaraot == Luokka:Muinaisen Egyptin historia Luokka:Seulonnan keskeiset artikkelit
Proteus

Proteus oli antiikin mytologiassa tulevaisuuteen näkevä jumala, joka huolehti Poseidonin (room. Neptunus) karjasta (valaat) ja osasi muuttaa muotoaan. Proteuksen ennustajantaidot ovat niiden käytettävissä, jotka saavat tämän kiinni pettävästä muodonmuuttajan kyvystä huolimatta. Tiukasti pideltynä Proteus palaa normaaliin vanhan miehen muotoonsa ja suostuu kertomaan tulevaisuudesta. Homeros mainitsee Proteuksen pitävän majaa Faroksen saarella, joka on yhden päivämatkan päässä Aegyptuksen joesta eli Niilistä. Vergilius puolestaan sijoittaa Proteuksen Rodoksen ja Kreetan välisille seuduille Karpatos-saarelle. Jotkin lähteet mainitsevat myös Proteuksella olevan tyttären, Idonean. ==Lähteet== == Aiheesta muualla == Luokka:Kreikkalaisen mytologian taruolennot Luokka:Kreikkalaisen mytologian muodonmuutokset
Kummeli (täsmennyssivu)

Kummeli voi tarkoittaa: * kummeli, merimerkki * Kummeli, suomalainen television viihdesarja. Tähän liittyvät: ** Kummeli Stories, vuoden 1995 elokuva ** Kummeli Kultakuume, vuoden 1997 elokuva ** Kummelin Jackpot, vuoden 2006 elokuva ** Kummeli Alivuokralainen, vuoden 2008 elokuva ** Kummeli V, vuoden 2014 elokuva **Kummeli esittää: Kontio & Parmas, vuoden 2018 televisiosarja ***Kummeli esittää: Kontio & Parmas -elokuva, vuoden 2022 elokuva ==Katso myös== * kummeliturska (Merluccius merluccius)
Rednex

Rednex on ruotsalainen vuonna 1992 perustettu tanssipopyhtye. Se saavutti hetkellisesti suurta suosiota ympäri Eurooppaa vuonna 1995 ilmestyneellä albumillaan Sex & Violins, jonka kappaleet ”Cotton Eye Joe”, ”Old Pop In An Oak” ja ”Wish You Were Here” soivat runsaasti radioasemilla ja diskoissa. Vuonna 2000 ilmestyneeltä Rednexin toiselta albumilta Farm Out! suurhitiksi nousi kappale "The Spirit of the Hawk", joka oli samalla koko vuoden menestynein single Saksassa. Rednexin ideana oli yhdistää kantria eurodisco- taustaan ja humoristisiin videoihin ja imagoon. Enemmän kuin kiinteä yhtye, Rednex on ollut musiikkituottajien idea, jonka ympärille on koottu tarvittavat esiintyjät. Ensimmäisen kymmenen vuoden aikana yhtyeeseen ehti kuulua yli kymmenen jäsentä. "Cotton Eye Joe" oli jättihitti myös Suomessa. Samaten balladi "Wish You Were Here" sijoittui vuonna 1995 järjestetyssä Radiomafian top 500 -äänestyksessä peräti kuudenneksi. Jope Ruonansuu teki kappaleesta "Old Pop In An Oak" huumoriversion "Pappi vaan joi" ja se julkaistiin kahtena versiona samannimisellä singlellä ja myöhemmin myös Washington Bar -levyllä. Yhtye esiintyi yleisurheilun MM-kisoissa Suomessa vuonna 2005. == Julkaisut == === Studioalbumit === * Sex & Violins (1995) * Farm Out! (2000) * The Cotton Eye Joe Show (2009) == Aiheesta muualla == * Rednexmusic.com . * * Luokka:Ruotsalaiset eurodanceartistit ja -yhtyeet Luokka:Ruotsalaiset popyhtyeet Luokka:Seulonnan keskeiset artikkelit
317 eaa.

== Tapahtumia == * Paraitakenen taistelu, osa toista diadokkisotaa * 25. joulukuuta – Aleksanteri Suuren seuraaja ja velipuoli Filippos III teloitettiin Olympiaan käskystä == Syntyneitä == * == Kuolleita == * Kuningas Filippos III (25. joulukuuta 317 eaa.) Luokka:300-luku eaa.
MAC (yhtye)

MAC oli porilainen yhtye, joka toimi vuosina 1976–1982.Nazarenko, s. 63-64 Yhtye otti voimakkaasti vaikutteita musiikkiinsa The Policelta.Levola, s. 72 MACin laulusolistina toimi sen loppuvaiheessa Neumann, joka tuli myöhemmin tunnetuksi Dingon laulajana. == Historia == Yhtye sai alkunsa 1970-luvulla ja soitti ensimmäisen palkallisen keikkansa vuonna 1976. Yhtyeessä soittivat aluksi laulaja-basisti Jarkko Eve, laulaja-kitaristi Pepe Laaksonen ja rumpali Jippo Laaksonen. 1980-luvun alussa Pepe Laaksonen tutustui Neumanniin ja halusi soittaa hänen kanssaan samassa yhtyeessä. Eve kieltäytyi olemasta samassa yhtyeessä Neumannin kanssa, joten hän erosi MACista.Nazarenko, s. 65 Neumann liittyi Even tilalle vuonna 1981. MAC sai levytyssopimuksen Finnlevyn kanssa ja julkaisi kaksi singleäjoista molemmat ilmestyivät Kräk-levymerkillä. Ensimmäinen single ”Suomi itkee / Ylistyslaulu virvoitusjuomille” asetettiin Yleisradiossa soittokieltoon.Levola, s. 73 Yhtyeen oli tarkoitus esiintyä vuonna 1982 Stray Catsin lämmittelijänä Helsingissä. Ehtona oli, että MACin olisi pitänyt säätää äänenvoimakkuutensa pääesiintyjän äänentoistolaitteistosta.Nazarenko, s. 67Bruun ym. s. 371 MAC hajosi vuonna 1982. Syyksi on myöhemmin kerrottu se, että jäsenillä ei ollut enää annettavaa toisilleen. Yhtyeen jäsenet jatkoivat musiikin tekemistä eri yhtyeissä. Hieman myöhemmin Neumann perusti uuden yhtyeen, jonka nimeksi vakiintui Dingo.Nazarenko, s. 66-67 Kahden levyttämänsä singlen lisäksi yhtyeen keikkaohjelmistoon kuului muun muassa kappale ”Grillituotteiden arvoitus”. MACilla oli myös levyttämättä jääneet kappaleet ”Nahkatakkinen tyttö” ja ”Juhannustanssit”. Molemmat kappaleet tulivat myöhemmin tunnetuiksi Dingon levyttäminä. == Kokoonpano == * Pertti Neumann (laulu, basso 1981–1982) * Pepe Laaksonen (laulu, kitara) * Jari-Pekka "Jippo" Laaksonen (rummut) * Jarkko Eve (laulu, basso) (Ennen Neumannia) == Diskografia == * Suomi itkee / Ylistyslaulu virvoitusjuomalle (single, 1981) * Joo joo / Metropoliitta (single, 1981) == Katso myös == * Dingo == Lähteet == * * * === Viitteet === == Aiheesta muualla == * MAC-diskografia * Dingon viralliset kotisivut Luokka:Dingo Luokka:Suomalaiset rockyhtyeet
Evoluutio (täsmennyssivu)

Evoluutio tarkoittaa kirjaimellisesti kehitystä tai aukirullaamista (vrt. kirjakäärö). * Biologinen evoluutio viittaa sukupolvien myötä tapahtuviin muutoksiin biologisten populaatioiden periytyvissä ominaisuuksissa. **Evoluutiobiologia viittaa biologian haaraan, joka tutkii evoluutioprosesseja, jotka ovat tuottaneet Maapallolla olevan elämän monimuotoisuuden. **Synteettinen evoluutioteoria viittaa 20. vuosisadan aikana tehtyyn synteesiin, jossa yhdistettiin lukuisissa biologian osa-alueissa (erityisesti perinnöllisyystieteessä, sytologiassa, systematiikassa, kasvitieteessä, morfologiassa, ekologiassa ja paleontologiassa) vallitsevia ajatuksia yhtenäiseksi, laajasti hyväksytyksi selitykseksi sille miten biologinen evoluutio toimii. * Kemiallinen evoluutio * Kulttuurievoluutio * Vuoden 2001 yhdysvaltalainen komediaelokuva * Eräiden fiktiivisten hahmojen kehittyminen seuraavalle tasolle, ks. Pokémon, Muodot (Digimon).